Eugenius Švarc
Eugenius Švarc Res apud Vicidata repertae: Nativitas: 9 Octobris 1896; Casanum Obitus: 15 Ianuarii 1958; Petropolis Patria: Imperium Russicum, Unio Sovietica Memoria Sepultura: Bogoslovskoe cemetery Eugenius Leonis filius Švarc (Russice Евгений Львович Шварц, tr. Evgenij L'vovič Švarc; Casani patre Iudaeo baptizato matreque Russa natus die 9 [21] Octobris 1896, Leninopoli obiit die 15 Ianuarii 1958) fuit scriptor atque scaenicus et cinematographicus, etiam poeta et diurnarius Sovieticus. Eugenius Švarc ab anno 1914 in facultate iuridica Universitatis Moscuensis studebat, sed autumno anni 1916 munus militare cepit. Initio anni 1918 Catharinodori Vim Voluntariam contra copias Bolsevicorum pugnantem coivit, sed postquam tempore oppugnationis Catharinodori mense Martii 1918 contusionem affectus est, dimissionem ab exercitu obtinuit. Postea studens universitatis factus in urbe Rostoviae ad Tanaim, ubi etiam in "Artificina theatrica" laborabat. Anno 1921 cum grege scaenica e Rostovia ad Tanaim Petropolim venit. Annis sequentibus opera litteraria cepit (narratio eius prima anno 1924 in lucem edita est). Ad litteras pueriles Sovieticas multo contribuit.